எல்லாம் வல்ல சிவப்பரம்பொருள் ஆன்மாக்கள்மீது கொண்ட தனிப்பெருங் கருணையால் வேண்டுவோர்க்கு வேண்டிய வரங்கள் பெற்றிட தோன்றிய அருட்சக்திவடிவமே ஸ்ரீமனோன்மணி தேவி என ஆகமங்கள் போற்றுகின்றன. வெள்ளிப்பனிமலை சார்ந்த இயற்கை அழகும் ஈழத்தமிழர்களின் சைவத்தமிழ்வழர்ச்சியும் நிறைந்து விளங்கும் சுவிஸ்நாட்டின் மத்தியில் நிலவளமும் நீர்வளமும் ஒருங்கே இணையும் அழகுமிகு ஓல்ரன் பகுதியில் முதல் சைவ்வழிபாட்டுத்தலமாக விளங்கி அருள்பாலித்து வரும் ஸ்ரீமனோன்ம்மி அம்பாள் வினாயகர், சுப்ரமண்யர் முதலான பரிவார மூர்த்திகளுக்கு புதிய ஆலயம் உயரிய கோபுரம் முதலான பாரியதிருப்பணிகள் கொடையுள்ளம் கொண்ட அடியார்கள் ஆதரவாலும் ஆலயபிரதமகுரு ஆலயபரிபாலனசபையினர் ஆகியோர்களது பெருமுயற்சியாலும் இந்திய சிற்பகலைஞர்களால் ஆகமவிதிகளுக்கமைய அமைக்கப்பெற்று அழகுற வர்ணம் தீட்டி நிகழும் மங்களகரமான நந்தன வருடம் பங்குனிமாதண் 4ம் நாள் 17.03.2013 ஞாயிற்றுக்கிழமை வளர்பிறை ஷஷ்டிதிதியும்,கார்த்திகா நட்சத்திரமும், சித்தயோகம், சந்திரஹோரையும் அமையும் சுபதினத்தில் காலை 9.35 மணிமுதல் 11.00 மணிவரையுள்ள சுபமுகூர்த்தவேளையில் மஹாகும்பாபிஷேக வைபவம் நடைபெற இறையருள் கூடியுள்ளது.